
TAPOLCA VÁROS ÖNKORMÁNYZATA KÉPVISELŐ-TESTÜLETE

8/2017. (V. 8.) önkormányzati rendelete

az egyes családi események lebonyolításának szabályairól,

valamint az azokért fizetendő díjakról

Tapolca Város Önkormányzatának Képviselő-testülete az Alaptörvény 32. cikk (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében a következőket rendeli el:

1. §

A rendelet hatálya kiterjed Tapolca Város Önkormányzata Képviselő-testületének helyi rendeletével családi események méltó megünneplésére kijelölt helyiségekben, vagy a város közigazgatási területén külső helyszínen, a Tapolcai Közös Önkormányzati Hivatal közreműködésével történő családi események kapcsán szolgáltatásokat igénybe vevőkre és a rendezvényszervezőre.


                                2. §

E rendelet alkalmazásában:

(1) Családi esemény: névadó, házassági évforduló, házassági nyilatkozat megerősítése. 

(2) Alapszolgáltatás: ünnepi beszéd, emléklap, helyiség biztosítása, fűtés, világítás.
(3) Kiegészítő szolgáltatás: az alapszolgáltatáson felül kért szolgáltatások: zeneszolgáltatás, hangosítás, irodalmi közreműködő, pezsgős koccintás, asztali dísz (virágcsokor). 

(4) Hivatali helyiség: 
a) a Tapolcai Közös Önkormányzati Hivatalban (8300 Tapolca, Hősök tere 15.) az  anyakönyvvezető „A” épület földszint 4. számú hivatali helyisége, 

b) a 8300 Tapolca, Fő tér 1. szám alatti Mozi és Teleház vetítőterme.

(5) A hivatali munkaidőt Tapolca Város Önkormányzata Képviselő-testületének 3/2011. (IV. 01.) önkormányzati rendelete határozza meg.

(6) Hivatali időn kívüli a családi esemény, ha lebonyolítására a hivatali munkaidőn túl vagy szabadnapokon kerül sor. 

3. §

(1)
A családi eseményért 20.000,- Ft alapdíjat kell fizetni. Az alapdíj az alapszolgáltatást tartalmazza. Az alapdíj a mindenkor hatályos jogszabályban meghatározott általános forgalmi adót nem tartalmazza.
(2)
A családi események megtartásakor igénybe vehető kiegészítő szolgáltatások díját és a közreműködő személyek díjazását a rendelet 1. melléklete tartalmazza.

(3)
A Tapolcai Közös Önkormányzati Hivatalnak a családi esemény megtartása céljából a 2. § (4) bekezdésében kijelölt hivatali helyiségében és hivatali munkaidőben történő, kiegészítő szolgáltatás nélkül lebonyolított családi esemény díjmentes. 

(4)
A külső helyszínen megtartott családi esemény díja 50.000,- Ft. Az 50 éves vagy ezt meghaladó időtartamú házassági évforduló díja: 10.000.- Ft. A díjak a mindenkor hatályos jogszabályban meghatározott általános forgalmi adót nem tartalmazzák.
4. §

(1) A családi esemény lebonyolítása, mint szolgáltatás iránti igényt a Tapolcai Közös Önkormányzati Hivatal Általános Igazgatási Csoportjánál kell bejelenteni. A szolgáltatás biztosítására a jegyző szolgáltatási szerződést köt a szolgáltatást megrendelővel. 

(2) A családi esemény hivatali helyiségen kívül történő megtartása iránti igény esetén a jegyző, illetve a megbízásából közreműködő anyakönyvvezető a helyszínen meggyőződik arról, hogy a helyszínen az esemény ünnepélyes és méltó körülmények között megtartható. Amennyiben a helyszín nem alkalmas családi esemény megtartására, a 2. melléklet szerinti szerződés nem köthető meg.
(3) Hivatali helyiségen kívüli és hivatali munkaidőn kívüli családi eseménnyel kapcsolatban kötendő megállapodásoknál figyelemmel kell lenni a már előjegyzésbe vett házasságkötésekre, bejegyzett élettársi kapcsolatokra, a rendezvényszervező munkakörébe tartozó feladatok ellátására. A családi esemény a közhatalmi tevékenység gyakorlásával járó feladatok ellátását nem veszélyeztetheti. 
(4) A külső helyszínen zajló családi események lebonyolításakor a rendezvényszervező kiszállítása hivatali gépkocsival történik, vagy a rendezvényszervező részére a hatályos törvények szerint utólag elszámolásra kerül útnyilvántartás alapján. 
5. §

(1)
A mellékletben feltüntetett díjakat a családi esemény lebonyolítása előtt legkésőbb 10 nappal a rendezvényszervező által biztosított átutalási megbízáson (csekk) kell teljesíteni. A rendezvényszervező a feladóvevény bemutatásával ellenőrzi a díjfizetés megtörténtét.

(2)
Ha a családi esemény elmarad, az ügyfél a befizetett díj visszatérítésére akkor tarthat igényt, ha a szertartás lemondására a tervezett időpontot megelőzően legalább 3 nappal korábban, írásban kerül sor. 

(3)
Amennyiben a lemondásra a tervezett időpontot megelőzően kevesebb, mint 3 napon belül került sor, vagy a szertartás írásbeli lemondás nélkül elmarad, a befizetett szolgáltatási díj 50%-a téríthető vissza.

(4)
Amennyiben a külső helyszínen, illetve a hivatali munkaidőn túl megtartandó családi eseményt a jegyző nem engedélyezi, a befizetett díj visszajár.

6. §

(1)
A hivatali helyiségben hivatali munkaidőn kívül történő családi esemény lebonyolításában közreműködő rendezvényszervezőt választása szerint a közszolgálati tisztviselőkről szóló törvényben meghatározott szabadidő vagy eseményenként bruttó 7.000,- Ft díjazás illeti meg.

(2)
A hivatali helyiségen kívül történő családi esemény lebonyolításában közreműködő rendezvényszervezőt választása szerint a közszolgálati tisztviselőkről szóló törvényben meghatározott szabadidő vagy eseményenkénti bruttó 10.000,- Ft díjazás illeti meg.

7. §

Ez a rendelet a kihirdetését követő napon lép hatályba.
Tapolca, 2017. május 5.
     Dobó Zoltán sk.


                    dr. Németh Mária Anita sk.
                  polgármester





    jegyző

Kihirdetve: 2017. május 8.








dr. Németh Mária Anita sk.
        jegyző


1. melléklet a 8/2017. (V.8.) önkormányzati rendelethez

1. A kiegészítő szolgáltatásokért fizetendő díjak:
1.1. szavalat






 4.000.- Ft/vers

1.2. rendezvény hangosítása



            10.000.- Ft
A díjtételek az általános forgalmi adó összegét nem tartalmazzák.

2. A közreműködő személyek részére fizetendő díj bruttó összege:


1. versmondó






4.000.- Ft

2. egyéb közreműködő 




5.000.- Ft
2. melléklet a 8/2017. (V.8.) önkormányzati rendelethez

 SZOLGÁLTATÁSI MEGÁLLAPODÁS
Amely létrejött egyrészről a Tapolcai Közös Önkormányzati Hivatal Jegyzője, mint Szolgáltató megbízásából eljáró ………………………………………. anyakönyvvezető, 

másrészről:

…………………………………………………………………………….. (név)

……………………………………………………………………………(születési hely, idő)

…………………………………………………………………………… (lakcím)

…………………………………………………………………………….. (név)

……………………………………………………………………………(születési hely, idő)

…………………………………………………………………………… (lakcím)

mint Megrendelő(k) között a mai napon az alábbi feltételekkel:

1. Szolgáltató a ………. (év) …………….. (hónap) ……… napján ……… órakor tartandó névadó/házassági évforduló/házassági fogadalom megerősítése (a továbbiakban együtt: családi esemény) szolgáltatást nyújt a megrendelő részére. 
2. A megrendelt szolgáltatás részletes leírása (külső helyszínes v. hivatali helyiségben, hivatali munkaidőben v. azon túl, kiegészítő szolgáltatást tartalmaz-e, stb.)
…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………
3. Megrendelő tudomásul veszi, hogy a szolgáltató csupán a hivatali munkaidőben a Tapolcai Közös Önkormányzati Hivatal A. épület földszint 4.  irodájában, valamint a 8300 Tapolca, Fő tér 1. szám alatt található Mozi és Teleház vetítőtermében hivatali munkaidőben megtartott, kiegészítő szolgáltatások igénybe vétele nélkül megrendelt családi eseményeket biztosítja térítésmentesen.
4. Megrendelő(k) tudomásul veszi(k), hogy a 2. pontban megjelölt helyiségekben hivatali munkaidőn túl lebonyolított családi eseményekért 20.000,- Ft alapdíjat kell fizetni. A külső helyszínen hivatali munkaidőben és hivatali munkaidőn túl lebonyolított családi eseményekért 50.000,- Ft alapdíjat kell fizetni. Az 50 éves vagy ezt meghaladó időtartamú házassági évforduló díja 10.000,- Ft. 
5. Megrendelő(k) tudomásul veszi(k), hogy Szolgáltató az alábbi kiegészítő szolgáltatásokat biztosítja:

a) szavalat, melynek díja 4.000,- Ft/vers.
b) hangosítás, melynek díja 10.000,- Ft.

A díjak a mindenkor hatályos törvényben meghatározott általános forgalmi adó összegét nem tartalmazza.

6. Felek megállapodnak abban, hogy a Megrendelő(k) által a 2. pontban részletesen körülírt szolgáltatásért Megrendelő(k) ………………..Ft, azaz ……………………………………………………………….. …...forint díjat fizet/fizetnek.
7. A Megrendelő(k) a családi esemény térítési díját legkésőbb a szertartást megelőző 10. napig meg a megállapodás megkötésekor átadott átutalási megbízáson (csekk) fizeti(k) meg. A rendezvényszervező a feladóvevény bemutatásával ellenőrzi a díjfizetés megtörténtét. 

8. A Felek megállapodnak abban, hogy a Megrendelő a családi eseményt a szerződés 1. pontjában meghatározott időpontot megelőzően indokolás nélkül lemondhatja. 
9. Megrendelő(k) tudomásul veszi(k), hogy a rendezvényszervező kizárólag akkor működik közre a családi esemény lebonyolításánál, ha a 6. pontban meghatározott összegű díjat megfizették, és a feladóvevény bemutatásával igazolták a díjfizetés megtörténtét.  

10. Megrendelő(k) tudomásul veszik, hogy a Szolgáltató a fentieken túl egyéb szolgáltatást nem biztosít, azokat a Megrendelő(k) saját költségükön egyénileg biztosítják.

11. E megállapodásban nem szabályozott kérdésekben a vonatkozó anyakönyvi jogszabályok, Tapolca Város Önkormányzata Képviselő-testületének a családi események lebonyolítása rendjéről szóló mindenkor hatályos önkormányzati rendelete, továbbá a Ptk. rendelkezései irányadóak.

Tapolca, _______év__________hó_________nap

________________________________                  _________________________________       

Szolgáltató





        Megrendelő(k)


